પટના : બિહાર ચૂંટણીમાં સૌથી વધારે 80 સીટ જીતનારી આરજેડીનો પ્રભાવ નીતીશ કુમારનાં મંત્રીમંડળ પર સ્પષ્ટ વર્તાઇ રહ્યો છે. આરજેડીના સૂત્રોનાં અનુસાર તેજસ્વી યાદવ ડેપ્યુટી સીએમ બનશે. લાલુનો બીજો પુત્ર તેજપ્રતાપને પણ એકાદ ખાતુ સોંપાય તેવું નક્કી છે. અબ્દુલ બારી સિદ્દીકીને નાણા મંત્રાલય સોંપવામાં આવે તેવી શક્યતાઓ છે. સૂત્રોનાં અનુસાર શુક્રવારે યોજાનારા શપથ ગ્રહણ સમારોહમાં નીતીશ બાદ શપથ લેનારા લોકોમાં તેજસ્વી જ સૌથી આગળ રહેશે. ચુંટણીનાં પરિણામો આવ્યા બાદથી જ અનુમાન લગાવાઇ રહ્યું હતું.જો કે હવે તે સમાચાર કન્ફર્મ થઇ ચુક્યા છે.